Švenčionių rajono vietos veiklos grupė „Švenčionių partnerystė“ 
Įmonės kodas 300032951, Stoties g. 4 LT-18123 Švenčionys, tel./fax 8(387)54225

VIETOS VEIKLOS GRUPĖS VALDYBOS 
POSĖDŽIO PROTOKOLAS Nr. 1

2013-02-07
Švenčionys

Posėdis įvyko 2013 m. vasario 7 d. Švenčionių rajono vietos veiklos grupės „Švenčionių partnerystė“ (toliau – VVG „Švenčionių partnerystė) patalpose, Stoties g. 4, Švenčionys (nuo 10.00 iki 11 val.)
	Posėdžio pirmininkas – Raja Krupenina, VVG „Švenčionių partnerystė“ valdybos narė.
	Posėdžio sekretorė, atsakingas asmuo už posėdžio darbo organizavimą – Danutė Vigelienė, VVG „Švenčionių partnerystė“ valdybos narė.
	Dalyvauja:
	VVG valdybos nariai: Raja Krupenina, Audrutė Jachimovič, Virgilijus Sedlevičius, Danutė Vigelienė, Ona Raguckienė, Ramunė Paškevičienė, Marius Semaška;
	VVG „Švenčionių partnerystė“ pirmininkas Darius Velička.
		
	DARBOTVARKĖ:
1. VVG „Švenčionių partnerystė“ valdybos pirmininko rinkimai;
2. Kreipimasis į Nacionalinę mokėjimų agentūrą prie Žemės ūkio ministerijos dėl leidimo perkelti lėšas, skirtas II prioritetui „Kaimų atnaujinimas ir plėtra“;
3. Kreipimasis į Nacionalinę mokėjimų agentūrą prie Žemės ūkio ministerijos dėl leidimo keisti investicijų paskirstymą tarp strategijos prioritetų, priemonių ir veiklos sričių.

	1. SVARSTYTA: VVG „Švenčionių partnerystė“ valdybos pirmininko rinkimai.
	Dėl užimtumo Albertui Marmai atsistatydinus iš VVG „Švenčionių partnerystė“ valdybos pirmininko pareigų, Danutė Vigelienė pasiūlo nauja valdybos pirmininke išrinkti Rają Krupeniną, kuri, būdama savivaldybės strateginio planavimo komisijos pirmininke, naujose pareigose VVG „Švenčionių partnerystė“ užtikrintų sklandų procesų/projektų koordinavimą tolimesnėje rajono plėtroje.
	Kandidatė į VVG valdybos pirmininkus balsavime nedalyvauja.
	BALSAVO: „už“ - 6, „prieš“ – 0.
	NUTARTA: VVG „Švenčionių partnerystė“ valdybos pirmininke išrinkti Rają Krupeniną.

2. SVARSTYTA: Kreipimasis į Nacionalinę mokėjimų agentūrą prie Žemės ūkio ministerijos dėl leidimo perkelti lėšas, skirtas II prioritetui „Kaimų atnaujinimas ir plėtra“ sekančiai:
2.1 sumažinti paramos sumą priemonei „Visuomeninės paskirties pastatų rekonstrukcija ir atnaujinimas, tradicinių amatų plėtra“ 114 211 Lt iki 2 685 789 000 Lt. Maksimali paramos suma 1 projektui 400 tūkst. Lt. 
Pagal Vietos plėtros 2009-2014 m. strategijos įgyvendinimo planą  numatyta įgyvendinti 11 vietos projektų, susijusių su pastatų atnaujinimu, per pirmuosius 2 kvietimus jau patvirtinta parama 10 vietos projektų, kvietimui Nr.3 rengiamasi teikti paraišką 1 vietos projektui -  būsimo Reškutėnų amatų centro patalpų (buvusios pagrindinės mokyklos pastato dalies) remontui, pareiškėja – rajono savivaldybės administracija. Tokiu būdu planuotas vietos projektų rezultatas bus pasiektas, skirtos paramos lėšos bus tinkamai panaudotos.
2.2 padidinti sumą priemonei 2.2 „VVG teritorijos vietovių infrastruktūros gerinimas“ 114 211 Lt (iki 2 704 411 Lt) perkeliant šią sumą iš priemonei 2.1 „Visuomeninės paskirties pastatų rekonstrukcija ir atnaujinimas, tradicinių amatų plėtra“ skirtų lėšų. Vietos plėtros 2009-2014 metų strategijoje pagal šia priemonę numatyta skirti paramą 17 vietos projektų, įgyvendinami 8. Kvietimo Nr.3 metu planuojama teikti paraiškas dar 9 vietos projektams: 1 iš jų – prieigos prie Bėlio ežero sutvarkymo – rengiama techninė dokumentacija, tikėtina prašoma maksimali paramos suma 690 000 Lt, likusiems 8 (vaikų žaidimo, sporto aikštelių įrengimas, visuomeninės paskirties viešųjų ir kultūrinio kraštovaizdžio komponentų sutvarkymas) bendra paramos suma sudarytų 255 441,37 Lt.
	BALSAVO: „už“ - 7, „prieš“ – 0.
	NUTARTA: Pritarti kreipimuisi į Nacionalinę mokėjimų agentūrą prie Žemės ūkio ministerijos dėl leidimo perkelti lėšas, skirtas II prioritetui „Kaimų atnaujinimas ir plėtra“.

3.	SVARSTYTA: Kreipimasis į Nacionalinę mokėjimų agentūrą prie Žemės ūkio ministerijos dėl leidimo keisti investicijų paskirstymą tarp strategijos prioritetų, priemonių ir veiklos sričių.
	Prašoma leisti apjungti I prioriteto „VVG teritorijos verslų įvairinimas ir užimtumo gerinimas“ priemones 1.1 „Parama verslo kūrimui ir plėtrai“ ir 1.2 „Kaimo turizmo veiklos skatinimas“ į vieną, pavadinant  „Parama verslo kūrimui ir plėtrai/kaimo turizmo veiklos skatinimas“ ir skiriant bendrą šiam prioritetui numatytą paramos sumą – 1 000 000 Lt. Investicijų paskirstymą būtina keisti dėl kelių aplinkybių:
a) pareiškėjų naujoms kaimo turizmo sodyboms įkurti Švenčionių rajono teritorijoje per 2010-2012 metais vykdytus du kvietimus vietos projektų paraiškoms neatsirado. Pora sodybų, pasinaudoję ženkliai didesnėmis paramos lėšomis per kitas Kaimo plėtros programos priemones, jau pradėjo įsikūrimo projektus - vietos veiklos grupės administruojamo projekto paramos suma yra akivaizdžiai per maža naujai kaimo turizmo sodybai įsikurti, o jau veikiančios savo veiklos plėtoti neketina, tad tikėtina, kad iki Strategijos įgyvendinimo pabaigos šios priemonės pareiškėjų  neatsiras;
b) nuolat bendraujant su rajono pradedančiaisiais verslininkais, kaimo bendruomenėmis, savivaldybės verslo paramos komisija, aiškiai įvardijamas poreikis paramos lėšų kaimo verslininkams - labai mažoms veikiančioms įmonėms bei ketinantiems imtis verslo įsigyjant verslo liudijimus ar individualios veiklos pažymas. Per pirmuosius du kvietimus gautos 7 verslo subjektų paraiškos, iš jų tik 3 skirta parama (1 įgyvendintas, 1 baigiamas įgyvendinti ir 1 vykdomas). Pastaruoju metu domėjimasis galimybėmis gauti paramą per Strategijos įgyvendinimo projektą pastebimai išaugo, tad tikėtina, kad priemonės „Parama verslo kūrimui ir plėtrai“ likusios sumos tikrai nepakaktų poreikiui patenkinti (liko 134 435,28 Lt, t.y. vos dviem paraiškoms). 
Atlikus investicijų perskirstymą perkeliant lėšų sumą iš priemonės „Kaimo turizmo veiklos skatinimas“ į priemonę „Parama verslo kūrimui ir plėtrai“ bei abidvi priemones apjungiant, planuotas bendras I prioriteto paraiškų skaičius (15) būtų pasiektas.
	BALSAVO: „už“ - 7, „prieš“ – 0.
	NUTARTA: Pritarti kreipimuisi į Nacionalinę mokėjimų agentūrą prie Žemės ūkio ministerijos dėl leidimo apjungti I prioriteto „VVG teritorijos verslų įvairinimas ir užimtumo gerinimas“ priemones 1.1 „Parama verslo kūrimui ir plėtrai“ ir 1.2 „Kaimo turizmo veiklos skatinimas“ į vieną, skiriant bendrą šiam prioritetui numatytą paramos sumą. 

Posėdžio pirmininkas 		_________________ 	               Raja Krupenina

Posėdžio sekretorė 		_________________	               Danutė Vigelienė

VVG valdybos nariai 		_________________	               Raja Krupenina
			_________________	               Audrutė Jachimovič
			_________________	               Virgilijus Sedlevičius
			_________________	               Danutė Vigelienė
			_________________	               Ona Raguckienė
			_________________	               Marius Semaška
			_________________	               Ramunė Paškevičienė